Drejtoria e Projekteve në Fushën e Drejtësisë


Drejtoria e Projekteve në Fushën e Drejtësisë është struktura përgjegjëse për realizimin e detyrave si më poshtë vijon:
1. Programimit dhe negocimit të projekteve të financuara nga Bashkimi Evropian në kuadër të instrumentit të Para-Aderimit (IPA);
2. Zbatimit dhe raportimit të projekteve të zbatuara në kuadër të IPA-s;
3. Përgatitjes së projekteve të mbështetura nga donatorë të tjerë;
4. Zbatimit dhe raportimit të projekteve të mbështetura nga donatorë të tjerë;
5. Koordinimit të donatorëve dhe marrëdhëniet me institucionet e tjera;
6. Hartëzimit të donatorëve dhe projekteve;
7. Koordinimi, monitorimi dhe raportimi në kuadër të Agjendës Kombëtare të Refrmave 2024-2030 (Instrumenti Faciliteti për Reforma dhe Rritje).

Detyrat e sipërpërmendura Drejtoria e Projekteve në Fushën e Drejtësisë, i realizon në koordinim me:
· institucionet në varësi të Ministrisë së Drejtësisë:
1. Drejtoria e Përgjithshme Burgjeve;
2. Drejtoria e Përgjithshme e Shërbimit të Provës;
3. Drejtoria e Përgjithshme e Përmbarimit;
4. Instituti i Mjekësisë Ligjore;
5. Qendra e Parandalimit të Krimeve të të Miturve dhe të Rinjve;
6. Drejtoria e Ndihmës Juridike Falas;
7. Drejtoria e Kontrollit të Brendshëm të Burgjeve;
8. Agjensia Kombetare e Falimentimit;
9. Qendra e Botimeve Zyrtare;
10. Komiteti Shqiptar i Birësimeve;
11. Agjencia e Trajtimit të Pronave;
12. Arkivi Shtetëror i Sistemit Gjyqësor.
· institucionet e pavarura të sistemit të drejtësisë:
1. Këshilli i Lartë Gjyqësor;
2. Këshilli i Lartë i Prokurorisë;
3. Inspektori i Lartë i Drejtësisë;
4. Prokuroria e Përgjithshme;
5. Struktura e Posaçme Kundër Korrupsionit dhe Krimit të Organizuar;
6. Shkolla e Magjistraturës;
7. Gjykata e Lartë;





Instrumenti i Para-Anëtarësimit (IPA)
Instrumenti i Para-Anëtarësimit (IPA) është një instrument financiar i krijuar nga Bashkimi Europian për t’i ofruar ndihmë Ballkanit Perëndimor dhe Turqisë, si mbështetje për procesin e anëtarësimit të këtyre vendeve në familjen evropiane.

Kuadri ligjor
1. Rregullore (BE) nr. 231/2014 e Parlamentit Evropian dhe e Këshillit, e datës 11 mars 2014 Për implementimin e Instrumentit për Asistencën e Para-Aderimit (IPA II);
2. Ligj nr. 37/2015 “Për ratifikimin e Marrëveshjes Kuadër ndërmjet Republikës së Shqipërisë, përfaqësuar nga Këshilli i Ministrave i Republikës së Shqipërisë, dhe Komisionit Evropian për rregullat e zbatimit të mbështetjes financiare të BE-së për Shqipërinë, në kuadër të Instrumentit për Asistencën e Paraanëtarësimit (IPA II)”;
3. Vendim nr. 541, datë 18.06.2015 “Për përcaktimin e funksioneve, të përgjegjësive dhe të marrëdhënieve ndërmjet autoriteteve dhe strukturave të menaxhimit indirekt të asistencës së Bashkimit Evropian, në kuadër të Instrumentit të Asistencës së Paraanëtarësimit IPA II (2014 – 2020);
4. Rregullore (BE) nr. 1529/2021 e Parlamentit Evropian dhe e Këshillit e datës 15 shtator 2021, për krijimin e Instrumentit për Asistencën e Para-Aderimit (IPA III);
5. Ligj nr. 65/2022 “Për ratifikimin e marrëveshjes financiare kuadër të partneritetit ndërmjet Republikës së Shqipërisë, përfaqësuar nga Këshilli i Ministrave i Republikës së Shqipërisë, dhe Komisionit Evropian për rregullat specifike të zbatimit të asistencës financiare të BE-së për Republikën e Shqipërisë në kuadër të Instrumentit për Asistencën e Paraanëtarësimit (IPA III)”;
6. Vendim nr. 540, datë 20.9.2023 për përcaktimin e funksioneve, përgjegjësive dhe marrëdhënieve ndërmjet autoriteteve e strukturave për menaxhimin indirekt të asistencës financiare të Bashkimit Evropian nën Instrumentin për Asistencën e Paraanëtarësimit 2021–2027 (IPA III);
7. Ligj nr. 8678, datë 14.05.2001 “Për organizimin dhe funksionimin e Ministrisë së Drejtësisë”, i ndryshuar;
8. Urdhër i Ministrit të Drejtësisë, Nr. 746, datë 29.12.2023 “ Për miratimin e rregullores për organizimin dhe funksionimin e Ministrisë së Drejtësisë”;
9. Urdhër i Ministrit të Drejtësisë, Nr. 583, datë 06.10.2023 “Për miratimin e Rregullores për Koordinimin e Ndihmës së Huaj”

Projektet në zbatim (Ongoing) që monitorohen nga DPFD
Drejtoria e Projekteve në Fushën e Drejtësisë (DPFD) monitoron zbatimin e projekteve kryesore në sistemin e drejtësisë, të cilat ndahen në tre shtylla strategjike të Ministrisë së Drejtësisë:
Shtylla I: Aksesi në Drejtësi
· Projekti EQUALS: Ofron zgjidhje ligjore efektive për qytetarët në nevojë duke forcuar kapacitetet e Drejtorisë së Ndihmës Juridike Falas dhe duke zgjeruar rrjetin e shërbimeve në nivel vendor. Projekti financohet nga Agjencia Austriake për Zhvillim (ADA) me 2.2 milionë Euro. Periudha e zbatimit është Janar 2025 – Tetor 2028. 
· Mbështetje për aksesin e qytetarëve në drejtësi përmes ndërmjetësimit në Shqipëri: Promovon përdorimin e ndërmjetësimit, rritjen e kapaciteteve të ndërmjetësve dhe përfshirjen e grupeve vulnerabël. Projekti financohet nga Bashkimi Evropian me rreth 368,000 Euro. Periudha e zbatimit është Janar 2024 – Shtator 2027. 
· SEE Mediation (Forcimi i Sistemeve të Ndërmjetësimit të Evropës Juglindore): Forcon infrastrukturën e ndërmjetësimit për të përmirësuar aksesin në drejtësi dhe efikasitetin gjyqësor në rajon. Financohet nga ADA me 2 milionë Euro dhe zbatohet në periudhën Janar 2025 – Tetor 2028. 
Shtylla II: Efikasiteti i Sistemit
· Mbështetje për Zbatimin e Strategjisë Ndërsektoriale të Drejtësisë (JUSTAL): Ofron asistencë në ligjbërje dhe mbështet monitorimin e strategjisë ndërsektoriale të drejtësisë 2024-2030. Financohet nga Bashkimi Evropian me 1.66 milionë Euro dhe zbatohet deri në Nëntor 2026. 
· Operacioni Ndërkombëtar i Monitorimit (IMO) - Faza IV: Ofron mbështetje thelbësore për procesin e rivlerësimit kalimtar (vetingu) në drejtësi. Projekti financohet nga BE dhe ADA me rreth 3.95 milionë Euro. Periudha e zbatimit është Tetor 2025 – Janar 2027. 
· Forcimi i Cilësisë dhe Efikasitetit të Drejtësisë në Shqipëri (SEJ IV): Përmirëson cilësinë dhe efikasitetin e sistemit të drejtësisë duke mbështetur institucionet kryesore në zbatimin e standardeve dhe metodologjisë evropiane (CEPEJ). Financohet nga BE dhe Këshilli i Evropës me rreth 859,000 Euro, për periudhën Janar 2023 – Dhjetor 2026. 
· EU4Digital Justice: Rrit efikasitetin, transparencën dhe llogaridhënien e sistemit të drejtësisë përmes digjitalizimit, duke përfshirë krijimin e Sistemit të Menaxhimit të Çështjeve për Prokurorinë (CAMS). Financohet nga BE (IPA III) me 7.5 milionë Euro për periudhën Janar 2025 – Janar 2029. 
· NEW ICMS (Projekti Juronix): Përfshin zhvillimin, pilotimin dhe operacionalizimin e një platforme të re plotësisht të centralizuar elektronike për menaxhimin e integruar të çështjeve (përshtatur me hartën e re gjyqësore). Financohet nga Qeveria e Suedisë me 1.8 milionë Euro dhe nga buxheti i shtetit, me periudhë zbatimi Shtator 2024 – Shtator 2028. 
Shtylla III: Garancitë Procedurale dhe Të Drejtat e Njeriut
· Horizontal Facility III - Përmirësimi i mbrojtjes së të drejtave të njeriut për të burgosurit: Fokusohet në rritjen e standardeve të kujdesit mjekësor, shëndetit mendor dhe përmirësimin e kushteve rehabilituese në institucionet e ekzekutimit të vendimeve penale. Financohet nga BE dhe Këshilli i Evropës, me periudhë zbatimi Janar 2023 - Dhjetor 2026. 
· Horizontal Facility III - Adresimi i radikalizimit dhe ekstremizmit të dhunshëm në burgje: Krijon mekanizma efikase për parandalimin dhe trajtimin e fenomeneve të radikalizimit dhe ekstremizmit brenda sistemit penitenciar. Financohet nga BE dhe Këshilli i Evropës, me periudhë zbatimi Janar 2023 - Dhjetor 2026. 


Partnerët, me të cilët Drejtoria e Projekteve në Fushën e Drejtësisë kryesisht bashkëpunon janë, përkatësisht si më poshtë:
1. Bashkimi Evropian;
2. Këshilli i Evropës;
3. Agjencia Austriake për Zhvillim (ADA);
4. Suedia;
5. Ambasada e Mbretërisë së Holandës;
6. Ambasada Franceze;
7. Banka Botërore;
8. Byroja Ndërkombëtare e Narkotikëve dhe Çështjeve të Ligjit dhe Zbatimit SHBA;
9. Franca;
10. Gjermania;
11. Italia;
12. Mbretëri e Bashkuar;
13. Ministria e Punëve të Jashtme Hollandeze;
14. Norvegjia;
15. OSBE;
16. Sllovakia;

Instrumenti Faciliteti për Reforma dhe Rritje (RGF)


Faciliteti për Reforma dhe Rritje (RGF) është instrumenti kryesor financiar i Bashkimit Evropian për Ballkanin Perëndimor, i krijuar me Rregulloren (BE) 2024/1449 (në fuqi nga 25 maj 2024). Ai ofron një paketë prej 6 miliardë eurosh (grante dhe kredi) për periudhën 2024–2027, për të afruar shpejt vendet e rajonit me tregun e vetëm të BE-së. 
Ky mekanizëm bazohet te parimi i kushtëzimit: mbështetja financiare disbursohet vetëm pas verifikimit të përmbushjes së masave të dakorduara në Agjendën e Reformave të çdo vendi. Reformat ndahen në hapa sasiorë dhe cilësorë me afate dhe burime verifikimi të përcaktuara. 
Financimi jepet përmes tre kanaleve:
· Mbështetje buxhetore direkte 
· Grante investuese përmes WBIF 
· Kredi të favorshme për infrastrukturë (të paktën 50% e shumës totale shkon për investime) 

Pagesat kryhen dy herë në vit, pas verifikimit nga Komisioni Evropian (DG NEAR). 
Agjenda Kombëtare e Reformave 2024–2027 strukturohet në pesë fusha politikash, ku veçohet: 

· Fusha V: Shteti i së drejtës dhe të drejtat themelore (€267.8 milionë - alokimi më i lartë). Synon thellimin e reformës në drejtësi, luftën kundër korrupsionit e krimit të organizuar, mbrojtjen e të drejtave, lirinë e medias dhe shoqërinë civile. 
· Institucionet përgjegjëse: Ministria e Drejtësisë, Organet e Pavarura të Gjyqësorit, Ministria e Brendshme, MEPJ, MSMS, FINT dhe MAPA. 

Roli i Ministrisë së Drejtësisë në Zbatimin e Instrumentit RGF 2024-2027
Ministria e Drejtësisë koordinon dhe monitoron përmbushjen e hapave dhe masave prioritare të përcaktuara në Agjendën Kombëtare të Reformave për Fushën V: Shteti i së drejtës dhe të drejtat themelore.
Kuadri ligjor

1. Rregullorja (BE) nr. 1449/2024 e Parlamentit Evropian dhe e Këshillit, e datës 14 maj 2024 Për krijimin e Facilitetit për Reforma dhe Rritje për Ballkanin Perëndimor.
2. Ligj Nr. 19/2025 ''Për ratifikimin e Marrëveshjes së Facilitetit ndërmjet Republikës së Shqipërisë, të përfaqësuar nga Këshilli i Ministrave, dhe Bashkimit Evropian, të përfaqësuar nga Komisioni, për rregullimet specifike për zbatimin e mbështetjes së BE-së për Republikën e Shqipërisë, në kuadër të Facilitetit për Reforma dhe Rritje''.
3. VKM nr. 621, datë 10.10.2024 ''Për miratimin e dokumentit të politikës Agjenda Kombëtare e Reformave 2024–2027, në kuadër të instrumentit të Bashkimit Evropian “Faciliteti për Reforma dhe Rritje për Ballkanin Perëndimor''.
4. VKM nr. 252, datë 2.5.2025 ''Për përcaktimin e funksioneve, përgjegjësive dhe marrëdhënieve midis autoriteteve dhe strukturave përgjegjëse për koordinimin dhe raportimin, sipas parashikimeve të Marrëveshjes së Facilitetit, ratifikuar me Ligjin nr. 19/2025 ''.
5. Urdhër i Ministrit të Drejtësisë nr. 305 datë 09.06.2026 “Për përcaktimin e strukturave përgjegjëse për përmbushjen e detyrave në kuadër të Facilitetit për Reforma dhe Rritje (RGF)”.

Hapat e Agjendës së Reformave nën koordinimin e Ministrisë së Drejtësisë 2024-2027 (Instrumenti RGF):
Dhjetor 2024
· 5.4.1 (Hapi 1): “Rastet e vetting-ut me dyshime për elementë kriminalë, të përfunduara në shkallë të parë (KPK) [me vendim pushimi], i referohen prokurorisë.”
Qershor 2025
· 5.4.1 (Hapi 1): “Ndjekja efektive gjyqësore për rastet e vetting-ut që rezultojnë me dyshime për elementë kriminalë, të cilat vazhdojnë t’i referohen prokurorisë.”
· 5.4.1 (Hapi 3): “Këshilli i Lartë Gjyqësor dhe i Prokurorisë sigurojnë transparencë të lartë duke publikuar informacionin në lidhje me emërimet, vlerësimet periodike të karrierës, ngritjet në detyrë dhe transferimet, si dhe nivelin e zbatimit të rekomandimeve të dala nga inspektimet tematike të Inspektorit të Lartë të Drejtësisë.”
· 5.4.2 (Hapi 1): “Këshilli i Lartë Gjyqësor miraton dhe zbaton një udhërrëfyes gjithëpërfshirës për rritjen e efikasitetit dhe reduktimin e çështjeve të pashqyrtuara, bazuar në metodologjinë më të fundit të CEPEJ, me objektiva të matshëm, statistika dhe një strukturë të konsoliduar monitorimi.”
· 5.4.2 (Hapi 4): “Përmirësimi i statistikave kombëtare të sistemit të drejtësisë, përmes miratimit dhe zbatimit të një udhëzimi të ri të Ministrit të Drejtësisë për statistikat kombëtare, në përputhje me metodologjinë e CEPEJ dhe në bashkëpunim me institucionet e pavarura të sistemit të drejtësisë.”
· 5.6.1 (Hapi 1): “Rritja e kapaciteteve të organeve ligjzbatuese për trajtimin e rasteve të dhunës, përfshirë incidentet ‘të izoluara’ gjatë protestave dhe çështjet penale që përfshijnë gazetarët, duke garantuar respektimin e të drejtave të njeriut përmes udhëzimeve të detyrueshme, mbledhjes së të dhënave dhe masave për ngritjen e kapaciteteve.”
Dhjetor 2025
· 5.4.2 (Hapi 3): Sigurimi i një zgjidhje për mjediset e punës së Gjykatës së Apelit, për t’u akomoduar sipas hartës gjyqësore të vitit 2022.
Qershor 2026
· 5.1.2 (Hapi 3): Progres i vazhdueshëm me cilësinë e procedimeve, në përputhje të plotë me të drejtat e procesit të rregullt ligjor, si dhe përmirësimi i historikut të të dhënave (track records), që burojnë nga hetime, ndjekje penale, vendime të formës së prerë, sekuestrime dhe konfiskime përfundimtare, efektive dhe efikase, përfshirë rastet e korrupsionit të nivelit të lartë.
Dhjetor 2026
· 5.4.2 (Hapi 2): “Reduktimi i përgjithshëm i çështjeve të pashqyrtuara dhe kohës së disponimit me të paktën 30% në çështjet civile dhe tregtare nga Gjykata e Shkallës së Parë të juridiksionit të përgjithshëm, Tiranë, me të paktën 25% nga Gjykata e Apelit dhe me të paktën 35% nga Gjykata Administrative e Apelit”. 
· 5.4.2 (Hapi 7): “Rritja e kapaciteteve të Inspektoratit të Lartë të Drejtësisë (ILD) duke siguruar që vendet vakante e inspektorëve pranë ILD-së të plotësohen gradualisht, me masa që synojnë të sigurojnë atraktivitetin e pozicionit. ILD miraton dhe zbaton planin vjetor të inspektimeve tematike për çështjet më problematike, në konsultim me Këshillat dhe Shkollën e Magjistraturës”.
· 5.6.1 (Hapi 2): Aspektet penale dhe civile të shpifjes janë përafruar me standardet evropiane.
Qershor 2027
· 5.1.2 (Hapi 3): Progres i vazhdueshëm me cilësinë e procedimeve, në pajtueshmëri të plotë me të drejtat e procesit të rregullt ligjor, dhe përmirësimi i historikut te të dhënave (track records), që burojnë nga hetime, ndjekje penale, vendime të formës së prerë , sekuestrime dhe konfiskime përfundimtare efektive dhe efikase në rastet e korrupsionit, përfshirë rastet e korrupsionit të nivelit të lartë (përsëritje në Qershor 2027).
· 5.1.2 (Hapi 4): Progres i vazhdueshëm me rezultatet në hetimet, ndjekjet penale, dënimet, sekuestrimet dhe konfiskimet e pasurive në rastet e lidhura me krimin e organizuar.
· 5.6.1 (Hapi 5): Miratimi i ndryshimeve të kuadrit ligjor për anti-SLAPP, në përputhje me standardet e Këshillit të Evropës/Komisionit të Venecias dhe në përputhje me acquis të BE-së, mbi bazën e një dialogu të strukturuar dhe gjithëpërfshirës me aktorët e medias dhe shoqërisë civile.
Dhjetor 2027
· 5.4.1 (Hapi 2): Ndryshimi i dispozitave që rregullojnë përzgjedhjen e anëtarëve jomagjistratë të KLGJ-së dhe KLP-së, në përputhje me Kushtetutën e Republikës së Shqipërisë, për t'iu përshtatur standardeve të larta të integritetit, kontrollit të figurës dhe deklaratës së pasurisë, të zbatueshme për magjistratët, dhe për t'iu siguruar zbatimin sa më të plotë të parimit të bazuar në merita për renditjen e pavarur.
· 5.4.2 (Hapi 5): Sistemi i Menaxhimit të Integruar të Çështjeve (ICMS), i cili siguron ndërveprim ndërmjet gjykatave dhe prokurorive dhe Portalit ndërqeveritar (Government Gateway) – në respekt të plotë të garancive ligjore për bazat e të dhënave shtetërore, në lidhje me pavarësinë e gjyqësorit dhe autonominë e prokurorisë, si dhe gjenerimin automatik të statistikave bazuar në metodologjinë e CEPEJ dhe legjislacionin kombëtar, është gati për t’u përdorur.
· 5.4.2 (Hapi 6): Të paktën 70% e vendeve vakante për magjistratë në Gjykatat e Shkallës së Parë të juridiksionit të përgjithshëm dhe të paktën 80% për Gjykatën e Apelit të juridiksionit të përgjithshëm dhe Gjykatën e Apelit Administrativ dhe 90% e personelit jomagjistrat në të gjitha nivelet e gjykatave, janë plotësuar. 

